นายกรัฐมนตรี กำชับคณะรัฐมนตรีให้ทุกกระทรวงที่เกี่ยวข้องนำกฎหมายมาบังคับใช้เข้มงวดในการดับไฟป่าพื้นที่ภาคเหนือ
นายกรัฐมนตรี กำชับคณะรัฐมนตรีให้ทุกกระทรวงที่เกี่ยวข้องนำกฎหมายมาบังคับใช้เข้มงวดในการดับไฟป่าพื้นที่ภาคเหนือนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า ในที่ประชุมคณะรัฐมนตรีนายกรัฐมนตรีได้กำชับทุกกระทรวงที่เกี่ยวข้อง เช่น กระทรวงกลาโหม กระทรวงมหาดไทย และกระทรวงทรัพยากรธรรมชาติและสิ่งแวดล้อม ให้บูรณาการงานร่วมกันเพื่อช่วยกันแก้ปัญหาไฟป่าในพื้นที่ภาคเหนือ โดยนายกรัฐมนตรีได้กำชับให้ดำเนินการอย่างเด็ดขาด หากแต่ละหน่วยงานเห็นว่ามีกฎหมายใดบ้างขอให้นำมาใช้และดำเนินการอย่างเต็มที่ที่สุดไม่ให้ละเว้นเด็ดขาด ซึ่งปัจจุบันมีการฟ้องร้องคดีมากขึ้นโดยให้ทางราชการเป็นเจ้าทุกข์ฟ้องดำเนินคดีทุกราย โดยนายกรัฐมนตรีกำชับให้ทุกหน่วยงานทำงานภายใต้กรอบกฎหมาย ให้ร่วมมือกันทั้งฝ่ายทหาร ตำรวจและฝ่ายปกครอง ซึ่งเป็นไปตามนโยบายที่ทุกกระทรวงร่วมมือดำเนินการกันอยู่แล้วในขณะนี้ โดยเฉพาะอย่างยิ่งการสนธิกำลังร่วมกันทุกหน่วยงาน เพื่อให้มีชุดปฏิบัติการ ชุดละประมาณ 10 คน เข้าไปในทุกหมู่บ้าน เพื่อความเข้าใจ ซึ่งผลที่ออกมาทำให้จุดความร้อนในพื้นที่แต่ละแห่งนั้นลดน้อยลงอย่างเห็นได้ชัด ในช่วง 1 - 2 สัปดาห์ที่ผ่านมา ซึ่งชุดปฏิบัติการดังกล่าวยังดำเนินการต่อเนื่องต่อไปส่วนกรณีข้อเรียกร้องให้แจกหน้ากากป้องกันฝุ่นพิษ ให้กับประชาชนในพื้นที่ภาคเหนือนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า หน้ากากอนามัยที่จะป้องกันฝุ่นละออง PM2.5 ได้ต้องเป็น N95 ซึ่งเป็นเรื่องที่ยากลำบากพอสมควรในขณะนี้ เนื่องจากเป็นผลกระทบจากสถานการณ์โรคโควิด-19 ทำให้การบริหารราชการมีความละเอียดอ่อนยิ่งขึ้น แต่จะพยายามทำให้เต็มที่อย่างดีที่สุดเท่าที่จะทำได้ อีกทั้งในวันที่ 8-9 เมษายนนี้ตนเอง พร้อมคณะ จะลงพื้นที่จังหวัดเชียงใหม่และจังหวัดเชียงราย เพื่อไปดูสถานการณ์ด้วยตัวเองอีกครั้ง